Ուրեմն պետք է ենթադրել, որ կան այլ պատճառներ: Առաջինը, իհարկե, մեր վիճակագրության հավաստիությունն է: Բոլորովին պետք չէ բացառել, որ այս տարի ներկայացվող վիճակագրական տվյալները համեմատաբար ավելի մոտ են իրականությանը, քան նախկինում: Այսինքն, նախկինում խիստ ուռճացվող տվյալները այս տարի ներկայացվում են ավելի համեստ ուռճացված, եւ համեմատության մեջ ստացվում է, որ գյուղոլորտում անկում է: Թերեւս սա է պատճառը որ երեկ վարչապետը գյուղատնտեսության ոլորտին վերաբերող իր հանձնարարականների շրջանակում վիճակագրական տվյալները ուսումնասիրելու առաջարկ արեց նաեւ ՀՀ ԱՎԾ ղեկավարին՝ Ստեփան Մնացականյանին: Եթե խոսքը միայն վիճակագրական տվյալների մեջ է, ապա մտահոգվելու կարիք չկա: Դրանից մեր գյուղատնտեսության մեջ ոչ մի բան չի փոխվի: Բայց սա հնարավոր պատճառներից մեկն է: